Thor เทพเจ้าสายฟ้าลงมาประกาศศักดาบนโลกมนุษย์ที่อันดับหนึ่ง
ส่วน Fast Five ชลอรายได้และความเร็วลงเป็นอันดับสอง
ส่วนหนังเข้าใหม่สไตล์โรแมนติคมีสองเรื่อง หนึ่งนั้นคือ เรื่องราวความรักสามเส้าระหว่างสองสาวที่รุมปองชายหนุ่มคนเดียว แต่คนที่เป็นนางเอกยอมตัดใจยกให้เพื่อน จนกระทั่งเกิดเหตุการณ์ในงานฉลองวันเกิดปีที่ 30 ซึ่งทั้งฝ่ายชายและหญิงเมาเหล้าจนเกินจะควบคุมอารมณ์ Something Borrowed เข้ามาติดที่ 4 หนังรักแนวตลกอีกเรื่องเกี่ยวกับการปะทะกันทางวัฒนธรรมระหว่างสองครอบครัวชาวอเมริกันผิวดำที่ต่างฐานะและต่างภูมิหลัง แต่สมาชิกของแต่ละฝ่ายกำลังจะเข้าพิธีแต่งงานกัน เดินเข้ามาร่วมพิธีฉลองการสมรสตรงที่ 3 ส่วนแชมป์เก่า สุดสัปดาห์นี้ยอมลดเกียร์ชลอความเร็วลง แต่ก็ยังคงคุมตำแหน่งระดับหัวแถวอยู่ตรงที่ 2 พร้อมรายได้อีกกว่า 32 ล้านดอลล่าร์ หนังเข้าใหม่แนว Action ปน Sci-fi เป็นเรื่องที่สร้างจากการ์ตูน Marvel ชื่อ เรื่องของเทพนักรบซึ่งถูกขับออกจากสวรรค์ให้ลงมาชดใช้กรรมบนพื้นโลก Thor เทพเจ้าสายฟ้า ประกาศศักดาในช่วงสุดสัปดาห์แรกพร้อมรายได้ 66 ล้านดอลล่าร์ ครองอันดับหนึ่ง